ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
జులై 4న రాష్ట్రాల స్టార్ట్-అప్ ర్యాంకింగుల ప్రకటన
ఏడు సంస్కరణల అంశాలు, 26 యాక్షన్ పాయింట్లతో మూడోసారి జరిగిన స్టార్ట్-అప్ ర్యాంకింగ్ కోసం పోటీ పడిన 24 రాష్ట్రాలు, ఏడు కేంద్రపాలిత ప్రాంతాలు
గత ఆరు సంవత్సరాల కాలంలో నాలుగు నుంచి 30 కి చేరిన స్టార్ట్-అప్ ల కోసం విధానం రూపొందించి అమలు చేస్తున్న రాష్ట్రాలు/కేంద్రపాలిత ప్రాంతాల సంఖ్య
స్టార్ట్-అప్ పోర్టల్ నిర్వహిస్తున్న 29 రాష్ట్రాలు/కేంద్రపాలిత ప్రాంతాలు
12 భాషల్లో 7200 మంది లబ్ధిదారుల నుంచి అభిప్రాయ సేకరణ
అంకుర సంస్థ  ల ఏర్పాటుకు అనువైన వాతావరణాన్ని కల్పించిన రాష్ట్రాలు/కేంద్రపాలిత ప్రాంతాలకు ర్యాంకింగ్ ఇచ్చేందుకు మూడవసారి నిర్వహించిన అధ్యయన నివేదిక ఫలితాలను వాణిజ్యం మరియు పరిశ్రమలు, వినియోగదారుల వ్యవహారాలు, ఆహారం మరియు ప్రజా పంపిణీ మరియు జౌళి శాఖ మంత్రి శ్రీ పీయూష్ గోయల్ జూలై 4, 2022న న్యూఢిల్లీలో జరగనున్న ప్రత్యేక కార్యక్రమంలో విడుదల చేయనున్నారు.
సహకార స్ఫూర్తి, పోటీతత్వాన్ని ప్రోత్సహించాలన్న లక్ష్యంతో పరిశ్రమల ప్రోత్సాహం మరియు అంతర్గత వాణిజ్య విభాగం దేశంలో మూడవసారి అంకుర సంస్థల ఏర్పాటుకు అనువైన వాతావరణాన్ని కల్పించిన రాష్ట్రాలు/కేంద్రపాలిత ప్రాంతాలకు ర్యాంకింగ్ ఇచ్చేందుకు అధ్యయనం నిర్వహించింది. అంకుర సంస్థల ఏర్పాటును ప్రోత్సహించేందుకు నిబంధనలను సరళీకృతం చేసి సహకారం అందించేలా రాష్ట్రాలు/కేంద్రపాలిత ప్రాంతాలను ప్రోత్సహించేందుకు 2018 నుంచి ర్యాంకింగ్ ఇవ్వడం జరుగుతోంది.
ఈ ఏడాది జరిగిన పోటీలో 24 రాష్ట్రాలు ఏడు కేంద్రపాలిత ప్రాంతాలు పాల్గొన్నాయి. గత ఏడాది మొత్తం 25 రాష్ట్రాలు/కేంద్రపాలిత ప్రాంతాల్లో ఈ అధ్యయనం జరిగింది. ప్రపంచంలో అతిపెద్ద స్టార్ట్-అప్ దేశంగా భారతదేశం అభివృద్ధి చెందుతున్న సమయంలో రెండు,మూడవ తరహా నగరాలు గా గుర్తింపు పొందిన ప్రాంతాల్లో వ్యవస్థాపక వ్యవస్థను ప్రోత్సహించవలసిన అవసరం ఉంది. 2016 నాటికి దేశంలో నాలుగు రాష్ట్రాలు/కేంద్రపాలిత ప్రాంతాల్లో మాత్రమే అంకుర సంస్థల కోసం ప్రత్యేక విధానం అమలులో ఉంది. ప్రస్తుతం అంకుర సంస్థల కోసం ప్రత్యేక విధానం 30 రాష్ట్రాలు/కేంద్రపాలిత ప్రాంతాల్లో అమలు జరుగుతోంది. 27 రాష్ట్రాలు/కేంద్రపాలిత ప్రాంతాలు ప్రత్యేక పోర్టల్ నిర్వహిస్తున్నాయి.
అంకుర సంస్థలు, సంబంధిత వర్గాలను ప్రోత్సహించేందుకు అవసరమైన నియంత్రణ, విధానం మరియు ఆర్థిక సహాయాన్ని అందించడం లాంటి 26 యాక్షన్ పాయింట్లతో కూడిన 7 విస్తృత సంస్కరణ అంశాల ప్రాతిపదికన ప్రస్తుత అధ్యయనం జరిగింది. సంస్కరణ రంగాలలో సంస్థాగత సహకారం, వినూత్నత, వ్యవస్థాపకతను ప్రోత్సహించడం, మార్కెట్ అవకాశాలు కల్పించడం, ఇంక్యుబేషన్ సహకారం, నిధుల సమీకరణ, అభివృద్ధికి సహకారం అందించి, సంస్థల సామర్థ్యాన్ని పెంపొందించడం లాంటి అంశాలు ఉన్నాయి.
1 అక్టోబర్ 2019 నుండి 31 జూలై 2021 వరకు రాష్ట్రాలు మరియు కేంద్రపాలిత ప్రాంతాలు అంకుర సంస్థలకు అందించిన సహకారం ఆధారంగా ప్రస్తుత అధ్యయనం జరిగింది. రాష్ట్రాలు/కేంద్రపాలిత ప్రాంతాల నుంచి అందిన ఆరు నెలల నివేదికలను పరిశీలించి, 13 భాషల్లో 7200 మంది లబ్ధిదారుల నుంచి సేకరించిన అభిప్రాయాల ఆధారంగా నివేదికను రూపొందించారు. ప్రపంచవ్యాప్తంగా నెలకొన్న సంక్షోభం నేపథ్యంలో అంకుర సంస్థలకు రాష్ట్రాలు/కేంద్రపాలిత ప్రాంతాలు అందించిన తోడ్పాటు ఆధారంగా రూపొందిన నివేదిక ప్రాధాన్యత సంతరించుకుంది.
2021 సంబంధించి రాష్ట్రాలు/కేంద్రపాలిత ప్రాంతాలకు లభించిన రాంకులు, ప్రోత్సాహం, సలహా సూచనలు, సుస్థిర అభివృద్ధి పోర్టల్ కోసం సలహాదారులను ఆహ్వానించేందుకు ఏర్పాటైన కార్యక్రమం 4 జూలై 2022 సోమవారం ఉదయం 11:30 గంటలకు న్యూఢిల్లీ లోని అశోక్ హోటల్ లో జరుగుతుంది. అధ్యయనం జరిగిన రాష్ట్రాలు, కేంద్రపాలిత ప్రాంతాలకు చెందిన సీనియర్ అధికారులు కార్యక్రమంలో పాల్గొంటారు.
నౌకారవాణా మంత్రిత్వ శాఖ
కోల్కతాలోని శ్యామ ప్రసాద్ ముఖర్జీ పోర్ట్లో 'రేడియో ఓవర్ ఇంటర్నెట్ ప్రోటోకాల్ సిస్టమ్' ప్రారంభం
- భారత దేశంలోని ప్రధాన పోర్ట్లలో రేడియో ఓవర్ ఇంటర్నెట్ ప్రోటోకాల్ సిస్టమ్ ఏర్పాటు మొదటిసారి
సమర్థవంతమైన దీర్ఘ శ్రేణి మెరైన్ కమ్యూనికేషన్ను అందించడానికి అవసరమైన సొల్యూషన్స్ దృష్ట్యా కోల్కతాలోని శ్యామ ప్రసాద్ ముఖర్జీ పోర్ట్  వద్ద రేడియో ఓవర్ ఇంటర్నెట్ ప్రోటోకాల్  సిస్టమ్ను సోమవారం సాయంత్రం ప్రారంభించారు. ఆర్ఓఐపీ వ్యవస్థ మెరైన్ కమ్యూనికేషన్ మోడ్గా పరిచయం చేయబడుతోంది, భారత దేశంలోని ప్రధాన పోర్ట్లలో రేడియో ఓవర్ ఇంటర్నెట్ ప్రోటోకాల్ సిస్టమ్ ఏర్పాటు చేయడం ఇది మొదటిసారి. ఇది కోల్కతాలోని హుగ్లీ నది ఈస్ట్యూరీని నుంచి సాండ్హెడ్స్ వరకు గత ప్రాంతాన్ని కవర్ చేస్తుంది. మొత్తం నాలుగు స్థానాల్లో ఇది బేస్ స్టేషన్లను కలిగి ఉంటుంది. ఈ సదుపాయంతో తుఫానులు, ఇతర ప్రతికూల వాతావరణాల సమయంలో సాండ్ హెడ్స్ వద్ద ఉన్న నౌకలను నేరుగా కోల్కతా నుండి రేడియో ద్వారా సమాచారాన్ని తెలియజేసేందుకు వీలు పడుతుంది. ఆర్ఓఐపీ వ్యవస్థ ఏర్పాటును కోల్కతాలోని ఎస్ఎంపీ చైర్మన్ శ్రీ వినిత్ కుమార్అ భినందించారు. దేశంలోని ఏకైక నదీతీర నౌకాశ్రయం అయినప్పటికీ,ఎస్ఎంపీ కోల్కతా గత 152 సంవత్సరాలుగా భారత ప్రధాన నౌకాశ్రయాలలో తన కీలక స్థానాన్ని నిరంతరాయంగా కొనసాగిస్తోందని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఆయుష్మాన్ భారత్ డిజిటల్ మిషన్  కింద ఆయుష్మాన్ భారత్ హెల్త్ ఖాతా  నంబర్లతో 4 కోట్లకు పైగా పౌరుల ఆరోగ్య రికార్డులు డిజిటలైజ్ చేయబడ్డాయి. అలాగే లింక్ చేయబడ్డాయి
పౌరులు తమ డిజిటల్ హెల్త్ రికార్డ్లను ఎప్పుడైనా, ఎక్కడైనా యాక్సెస్ చేయవచ్చు మరియు నిర్వహించవచ్చు. అలాగే ఏబిడిఎం క్రింద పేపర్-లెస్ డిజిటల్ ఆరోగ్య సేవలను కూడా పొందవచ్చు
దేశంలో సమగ్ర డిజిటల్ ఆరోగ్య పర్యావరణ వ్యవస్థను నిర్మించడంలో ఫ్లాగ్షిప్ పథకం అయిన ఆయుష్మాన్ భారత్ డిజిటల్ మిషన్  స్థిరమైన పురోగతిని సాధిస్తోంది. వ్యక్తులకు చెందిన ఏబిహెచ్ఏ ఖాతాలకు 4 కోట్ల డిజిటల్ హెల్త్ రికార్డ్లు అనుసంధానించబడి ఉండటం ద్వారా ఈ పథకం ఒక ముఖ్యమైన మైలురాయిని దాటింది. ఇప్పటివరకు 29 కోట్ల మందికి పైగా పౌరులు తమ ప్రత్యేకమైన ఆయుష్మాన్ భారత్ ఆరోగ్య ఖాతాలను  రూపొందించారు.
ఆరోగ్య రికార్డులను వారి ఏబిహెచ్ఏ ఖాతాలకు డిజిటల్గా లింక్ చేయడంతో పౌరులు సౌలభ్యం ప్రకారం ఈ రికార్డులను యాక్సెస్ చేయగలరు. అలాగే నిర్వహించగలరు. ఇది వివిధ ఆరోగ్య సంరక్షణ ప్రదాతలలో సమగ్ర వైద్య చరిత్రను సృష్టించేందుకు పౌరులను అనుమతిస్తుంది. తద్వారా క్లినికల్ నిర్ణయం తీసుకోవడాన్ని మెరుగుపరుస్తుంది. ఇంకా, పౌరులు ఏబిడిఎం రిజిస్టర్డ్ హెల్త్కేర్ ప్రొవైడర్లతో డిజిటల్గా సంబంధిత ఆరోగ్య రికార్డులను కూడా పంచుకోవచ్చు.
ఆరోగ్య రికార్డులను డిజిటలైజ్ చేయడంలో ఏబిడిఎం పాత్ర గురించి వివరిస్తూ ఎన్హెచ్ఏ, సీఈఓ డాక్టర్. ఆర్. ఎస్. మాట్లాడుతూ " నేషనల్ హెల్త్ అథారిటీ డిజిటల్ ఆరోగ్య సేవల ప్రయోజనాలను మరింతగా పొందేలా ఏబిడిఎం వివిధ వాటాదారులతో కలిసి పని చేస్తోంది. ఆరోగ్య రికార్డుల డిజిటలైజేషన్ను మరింత ప్రోత్సహించడానికి ఆసుపత్రులు, క్లినిక్లు, డయాగ్నస్టిక్ ల్యాబ్లు మొదలైన ఆరోగ్య సౌకర్యాల కోసం ప్రోత్సాహక పథకాన్ని ప్రారంభించాలని మేము ప్లాన్ చేస్తున్నాము. మేము ఏబిడిఎంతో ఏకీకృతం చేయడానికి వివిధ ఆరోగ్య లాకర్ అప్లికేషన్లను కూడా ప్రోత్సహిస్తున్నాము, తద్వారా పౌరులకు తమ డిజిటల్ రికార్డులను నిల్వ చేయడానికి మరియు నిర్వహించడానికి అవకాశం లభిస్తుంది" అని చెప్పారు.
"ఆరోగ్య రికార్డుల డిజిటలైజేషన్పై నిరంతర కృషి చేస్తున్నామని అలాగే పేపర్లెస్ మెడికల్ కన్సల్టేషన్లను సాధించాలని లక్ష్యంగా పెట్టుకున్నాము. తద్వారా రోగి మరియు హెల్త్కేర్ సర్వీస్ ప్రొవైడర్ మధ్య ప్రతి లావాదేవీలో మరింత ఖచ్చితత్వం ఉంటుంది" అని కూడా ఆయన తెలిపారు.
ఏబిహెచ్ఏతో పౌరులకు చెందిన ఆరోగ్య రికార్డుల ఈ డిజిటల్ లింకింగ్ రాష్ట్ర ప్రభుత్వాల మద్దతుతో దేశంలోని వివిధ ఆరోగ్య సౌకర్యాలలో విస్తృతంగా నిర్వహించబడుతోంది. ఏబిహెచ్ఏ-లింక్డ్ హెల్త్ రికార్డులకు ప్రముఖంగా ఆంధ్రప్రదేశ్ ప్రభుత్వం, ఆయుష్మాన్ భారత్ పిఎం-జేఏవై, ఆరోగ్య మరియు కుటుంబ సంక్షేమ మంత్రిత్వ శాఖ ఆధ్వర్యంలోని పునరుత్పత్తి మరియు శిశు ఆరోగ్యం  పథకం, ఈ హాస్పటల్ మరియు కోవిన్ వంటివి ఉన్నాయి.
వ్యవసాయ మంత్రిత్వ శాఖ
మేనేజ్ హైదరాబాద్ లో 32 ఉత్తమ వ్యవసాయ అంకుర సంస్థలకు జాతీయ అవార్డులు ప్రదానం చేయనున్న శోభా కరంద్లాజే
మేనేజ్-సమున్నతి అవార్డులు 2022 ను రేపు హైదరాబాద్ రాజేంద్రనగర్ లో ఉన్న మేనేజ్ సంస్థలో కేంద్ర వ్యవసాయ, రైతు సంక్షేమ శాఖ సహాయ మంత్రి సుశ్రీ శోభా కరంద్లాజే ప్రదానం చేయనున్నారు.
మేనేజ్-సమున్నతి అవార్డు కోసం దేశం వివిధ ప్రాంతాలకు చెందిన వ్యవసాయ అంకుర సంస్థలు పోటీ పడ్డాయి. వ్యవసాయం, వ్యవసాయ అనుబంధ రంగాలకు చెందిన 21 మంది సభ్యులుగా వ్యవహరించిన జ్యూరీ ధరఖాస్తులు పరిశీలించింది. అందిన దరఖాస్తుల నుంచి 32 వ్యవసాయ అంకుర సంస్థలను అవార్డులకు ఎంపిక చేయడం జరిగింది. జాతీయ స్థాయిలో ఐదు అవార్డులు  అందజేయనున్నారు. ఈశాన్య, ఉత్తరం, దక్షిణం, తూర్పు, పశ్చిమ ప్రాంతాల నుంచి 27 సంస్థలు రాష్ట్ర స్థాయి అవార్డుకు ఎంపిక అయ్యాయి. జాతీయ అవార్డుకు ఎంపిక అయిన ప్రతి సంస్థకు లక్ష రూపాయలను అవార్డుగా అందజేస్తారు.
కార్యక్రమంలో మేనేజ్ డైరెక్టర్ జనరల్ డాక్టర్ చంద్ర శేఖర, సమున్నతి ఫైనాన్షియల్ ఇంటర్మీడియేషన్ అండ్ సర్వీసెస్ వ్యవస్థాపకుడు, సీఈవో శ్రీ. అనిల్ కుమార్, మేనేజ్ డైరెక్టర్ ,డాక్టర్ శరవణన్ రాజ్, అవార్డు గ్రహీతలు మరియు అధ్యాపకులు మరియు సిబ్బంది వేడుకలో పాల్గొంటారు.
వ్యవసాయ రంగంలో ఆవిష్కరణలు, వినూత్న విధానాలకు రూపకల్పన చేసి రైతులకు సహకారం అందిస్తున్న సంస్థలను గుర్తించి ప్రోత్సహించేందుకు మేనేజ్-సమున్నతి అవార్డులు అందజేయడం జరుగుతుంది. అవార్డు కార్యక్రమంలో అవార్డులు పొందిన సంస్థలు తమ కార్యక్రమాలను వివరిస్తాయి.
ఆయుష్
“ఆయుర్వేద దినోత్సవం -2022” వేడుకల్లో భాగంగా బుల్లి వీడియోల పోటీని ప్రకటించిన ఆయుష్ మంత్రిత్వ శాఖ
- మైగౌ.ఇన్ సహకారంతో నిర్వహింస్తున్న ఈ పోటీలో 18 ఏండ్ల పైబడిన భారత పౌరులందరూ ఎంట్రీలు పంపేదుకు ఆహ్వానం
ఆయుర్వేద దినోత్సవం 2022 వేడుకల్లో భాగంగా భారత ప్రభుత్వపు ఆయుష్ మంత్రిత్వ శాఖ మైగౌ.ఇన్ భాగస్వామ్యంతో బుల్లి వీడియో మేకింగ్ పోటీని నిర్వహిస్తోంది. ఈ సంవత్సరం ఆయుర్వేద దినోత్సవాన్ని “హర్ దిన్ హర్ ఘర్ ఆయుర్వేదం” అనే ప్రధాన ఇతివృత్తంతో నిర్వహిస్తున్నారు. ఇతివృత్తంకు అనుగుణంగా హిందీ మరియు ఆంగ్ల భాషల్లో 03 నిమిషాలకు మించని వీడియోను ఔత్సాహికులు సమర్పించవచ్చు. వీడియోలను ఈ కింది ఇదివృత్తంలో సమర్పించవచ్చు.
ఇతివృత్తం 1: నా రోజుల్లో ఆయుర్వేదం.
ఇతివృత్తం 2: నా వంట గదిలో ఆయుర్వేదం.
ఇతివృత్తం 3: నా తోటలో ఆయుర్వేదం.
ఇతివృత్తం 4: నా పొలంలో ఆయుర్వేదం.
ఇతివృత్తం 5: నా /ఆహారంలో ఆయుర్వేదం.
ప్రతి ఇతివృత్తం నుండి ముగ్గురు అగ్ర విజేతలు ఎంపిక చేయబడతారు. అంటే మొత్తం 15 మంది విజేతలకు రూ. 75,000/- నుండి రూ. 25,000/- మధ్య బహుమతులను అందజేస్తారు. 18 ఏళ్లు పైబడిన /భారత పౌరులు అందరూ ఈ వీడియో పోటీలో పాల్గొనవచ్చు. ఎంట్రీలు సమర్పించడానికి చివరి తేదీ 10 అక్టోబర్ 2022. వీడియోను సమర్పించే పోటీ మరియు ప్రక్రియ గురించి మరిన్ని వివరాలను https://innovateindia.mygov.in/ayurveda-video-contest/ పొందవచ్చు.
3జే లక్ష్యంతో వివిధ వాటాదారుల భాగస్వామ్యం..
ఆయుర్వేదం అత్యంత పురాతనమైన మరియు చక్కగా నమోదు చేయబడిన వైద్య వ్యవస్థగా గుర్తించబడింది, ఇది ఆధునిక కాలంలోనూ సమాంతరంగా వెలుగొందుతోంది. ఆయుష్ మంత్రిత్వ శాఖ సాంస్కృతిక మంత్రిత్వ శాఖ, విద్యా మంత్రిత్వ శాఖ భాగస్వామ్యంతో వివిధ కార్యక్రమాలను నిర్వహిస్తోంది. ఆయుర్వేద ప్రయోజనాలను అట్టడుగు స్థాయికి తీసుకువెళ్లడానికి ఇతర మంత్రిత్వ శాఖలు మరియు భారత ప్రభుత్వం, రాష్ట్ర ప్రభుత్వాలు మరియు కేంద్ర పాలిత ప్రాంతాలకుచెందిన ఇతర మంత్రిత్వ శాఖలు మరియు విభాగాలకు మద్దతు ఇస్తుంది. ఆయుష్ మంత్రిత్వ శాఖ ఆరు వారాల నిడివి గల కార్యక్రమాలతో  వివిధ థీమ్లు మరియు ముఖ్య సంఘటనలను హైలైట్ చేస్తుంది, ఈ కార్యక్రమాలను అమలు చేయడానికి న్యూ ఢిల్లీలోని ఆల్ ఇండియా ఇన్స్టిట్యూట్ ఆఫ్ ఆయుర్వేద  నోడల్ ఇన్స్టిట్యూట్గా ఉంది. ఈ కార్యక్రమంలో 3జే లక్ష్యంతో వివిధ వాటాదారుల నుండి భాగస్వామ్యాన్ని కోరుతోంది. - జన్ సందేశ్, జన్ భగీదారి మరియు జన్ ఆందోళన్. ఆయుష్ మంత్రిత్వ శాఖ 2016 నుండి ప్రతి సంవత్సరం ధన్వంతరి జయంతి  సందర్భంగా ఆయుర్వేద దినోత్సవాన్ని నిర్వహిస్తోంది. ఈ సంవత్సరం 23 అక్టోబర్ 2022న నిర్వహించనున్నారు.
విద్యుత్తు మంత్రిత్వ శాఖ
బొగ్గు ఆధారిత విద్యుత్ కేంద్రాలను మూసివేయడం, బొగ్గు విద్యుత్ కేంద్రాల్లో కీలక సాంకేతికతలు అమలు చేయడం
దేశంలోని పాత బొగ్గు ఆధారిత విద్యుత్ కేంద్రాలను దశలవారీగా మూసివేసే ఎలాంటి ప్రణాళికను కేంద్ర ప్రభుత్వం రూపొందించలేదని కేంద్ర విద్యుత్, నూతన & పునరుత్పాదక శక్తి శాఖ మంత్రి రాజ్యసభకు తెలిపారు. 20.01.2023 నాటి సలహా ప్రకారం, భవిష్యత్లో విద్యుత్ డిమాండ్, లభ్యతను పరిగణనలోకి తీసుకుని, 2030 కంటే ముందు బొగ్గు ఆధారిత విద్యుత్ కేంద్రాలను మూసివేయవద్దని సెంట్రల్ ఎలక్ట్రిసిటీ అథారిటీ సూచించింది. 2030 వరకు, ఆ తర్వాత కూడా పని చేసేలా యూనిట్లను పునర్నిర్మించుకోవాలని & ఆధునీకరించాలని, ఫ్లాంట్ల జీవిత కాలాన్ని పెంచుకోవాలని, లేదా, వీలయితే గ్రిడ్లో సౌర & పవన విద్యుత్ ఏకీకరణను సులభంగా మార్చేలా రెండు షిఫ్టుల్లో పని చేయాలని కూడా బొగ్గు ఆధారిత విద్యుత్ కేంద్రాలకు సూచించడం జరిగింది. విద్యుత్తు చట్టం-2003లోని సెక్షన్ 7 ప్రకారం, విద్యుత్ ఉత్పత్తి ఒక డీలైసెన్స్డ్ ప్రక్రియ. యూనిట్లను దశలవారీగా మూసివేసే నిర్ణయాన్ని విద్యుత్ ఉత్పత్తి కంపెనీలు వాటి పరిస్థితుల ఆధారంగా తీసుకుంటాయి.
సామర్థ్యాలు పెంచుకోవడానికి, కర్బన ఉద్గారాలను తగ్గించడానికి భారతదేశంలోని చాలా బొగ్గు ఆధారిత విద్యుత్ కేంద్రాలు ఇప్పటికే అత్యుత్తమ సాంకేతికతలను అవలంబించాయి. ఇప్పటి వరకు, 65,150 మెగావాట్ల సామర్థ్యం కలిగిన మొత్తం 94 బొగ్గు ఆధారిత విద్యుత్ కేంద్రాలు సూపర్ క్రిటికల్/అల్ట్రా సూపర్ క్రిటికల్ సాంకేతికతలతో పని చేస్తున్నాయి.
కేంద్ర విద్యుత్, నూతన & పునరుత్పాదక శక్తి శాఖ మంత్రి శ్రీ ఆర్ కె సింగ్ ఇవాళ రాజ్యసభలో ఒక ప్రశ్నకు లిఖితపూర్వక సమాధానం రూపంలో ఈ సమాచారాన్ని తెలిపారు.
ప్రధాన మంత్రి కార్యాలయం
సాయుధ దళాల పతాక దినం నాడు సాయుధ దళాల కు నమస్కరించినప్రధాన మంత్రి
సాయుధ దళాల పతాక దినం సందర్భం లో ప్రధాన మంత్రి శ్రీ నరేంద్ర మోదీ సాయుధ దళాల పరాక్రమాని కి మరియు వారి త్యాగాల కు వందనాన్ని ఆచరించారు.
ప్రధాన మంత్రి ఒక ట్వీట్ లో -
‘‘ఈ రోజు న, సాయుధ దళాల పతాక దినం సందర్భం లో, మన సాయుధ దళాల పరాక్రమాని కి మరియు త్యాగాల కు మనం వందనాన్ని ఆచరించుదాం. దశాబ్దాల తరబడి, వారు మన దేశ ప్రజల ను కాపాడుతుండడం లో అగ్రభాగాన నిలబడుతూ వస్తున్నారు; అంతేకాకుండా ఒక బలమైన భారతదేశం కోసం వారి వంతు గా తోడ్పాటు ను అందిస్తూ వస్తున్నారు. సాయుధ దళాల పతాక దినం సంబంధి నిధి కి మీరంతా కూడా చందాల ను ఇవ్వాలంటూ నేను విజ్ఞప్తి చేస్తున్నాను.’’ అని పేర్కొన్నారు.
రహదారి రవాణా, హైవేల మంత్రిత్వ శాఖ
వివిధ మౌలిక సదుపాయాల అమలు సంబంధించి ఉనికిలో ఉన్న అంతర్ మంత్రిత్వ శాఖల సమస్యలను పరిష్కరించేందుకు మౌలిక సదుపాయాల కమిటీ గ్రూపు 10వ సమావేశానికి అధ్యక్షత వహించిన శ్రీ నితిన్ గడ్కరీ
పిఎం గతిశక్తి పథకం పురోగతిని వేగవంతం చేసేందుకు కార్యాచరణ ప్రణాళికను ప్రవేశపెట్టినట్టు వెల్లడించిన శ్రీ గడ్కరీ
వివిధ మౌలిక సదుపాయాల ప్రాజెక్టుల అమలుకు సంబంధించి ఉనికిలో ఉన్న అంతర్ మంత్రిత్వ శాఖ సమస్యలను పరిష్కరించేందుకు మౌలిక సదుపాయాల కమిటీ గ్రూపు 10వ సమావేశానికి మంగళవారంనాడు కేంద్ర రోడ్డు రవాణా & రహదారుల శాఖ మంత్రి శ్రీ నితిన్ గడ్కరీ అధ్యక్షత వహించారు. పిఎం గతిశక్తి పథక పురోగతిని వేగవంతం చేసేందుకు కార్యాచరణ ప్రణాళికను ప్రవేశపెట్టినట్టు శ్రీ గడ్కరీ తెలిపారు.
కేంద్ర వాణిజ్య, పరిశ్రమల శాఖ మంత్రి శ్రీ పీయూష్ గోయెల్, కేంద్ర రైల్వేలు, కమ్యూనికేషన్లు, ఎలక్ట్రానిక్స్, ఇన్ఫర్మేషన్ టెక్నాలజీ మంత్రి శ్రీ అశ్విని వైష్ణవ్, కేంద్ర పర్యావరణ, అటవీ & పర్యావరణ మార్పు, శ్రామికులు & ఉపాధిశాఖ మంత్రి శ్రీ భూపేందర్ యాదవ్, ఆర్టి&హెచ్ & పౌర విమానయాన శాఖ సహాయ మంత్రి జనరల్  వికె సింగ్ , విద్యుత శాఖ సహాయమంత్రి శ్రీ క్రిషన్ పాల్ గుజ్జర్, ఓడరేవులు, షిప్పింగ్ & జలమార్గాల శాఖ సహాయమంత్రి శ్రీ శ్రీపాద్ నాయక్, రక్షణ& పర్యాటక మంత్రిత్వ శాఖ సహాయమంత్రి శ్రీ అజయ్భట్ ఈ సమావేశంలో పాల్గొన్నారు.
రోడ్డు రవాణా & రహదారులు  మంత్రిత్వ శాఖ, రక్షణ మంత్రిత్వ శాఖ , పర్యావరణం, అడవులు, పర్యావరణ మార్పు , రైల్వే మంత్రిత్వ శాఖ , వాణిజ్యం, పరిశ్రమల మంత్రిత్వ శాఖ , విద్యుత్ మంత్రిత్వ శాఖ , పౌర విమానయాన మంత్రిత్వ శాఖ , భారత జాతీయ రహదారుల ప్రాధికరణ సంస్థ , నేషనల్ హైవేస్ అండ్ ఇన్ఫ్రాస్ట్రక్చర్ డెవలప్మెంట్ కార్పొరేషన్ లిమిటెడ్  సీనియర్ అధికారులు, రాష్ట్రాల ప్రతినిధులు ఈ సమావేశంలో పాల్గొన్నారు.
కొనసాగుతున్న మౌలిక సదుపాయాల ప్రాజెక్టుల పురోగతిని వేగవంతం చేసేందుకు చర్చించేందుకు వివిధ అంశాలను అజెండాలో పొందుపరిచారు. ఇందులో పెండింగులో ఉన్న అటవీ, పర్యావరణ అనుమతులు, పని అనుమతులు/ ఆమోదాలు, భూమి కేటాయింపు/ బదిలీ ఖరారు, నిధుల విడుదల వంటి అంశాలు ఇందులో ఉన్నాయి. పర్యావరణం/ అడవులు/ వన్యప్రాణులు, రైల్వేలు, విద్యుత్ కు సంబంధించిన ఆమోదాలు, పర్యావరణ అనుమతులు,రైల్వేలు &ఎంఒఆర్టిహెచ్ భూ విధానాలు, పర్యావరణ, అటవీ అనుమతులకు సమగ్రమైన మార్గదర్శకాలను రూపొందించడం సహా విధానపరమైన వివిధ అంశాలను కూలంకుషంగా చర్చించారు.
పైన పేర్కొన్న అంశాలలో అనుమతుల ప్రక్రియను వేగవంతం చసి, అమలు అయ్యే ప్రక్రియను వేగవంతం చేయవలసిందిగా సంబంధిత అధికారులను నిర్దేశించారు. మౌలిక సదుపాయాల ప్రాజెక్టులు వేగవంతంగా పూర్తయ్యేందుకు సమావేశంలో లేవనెత్తిన పలు అంశాలను పరిశీలించి,పరిష్కరించేందుకు భాగస్వామ్య మంత్రిత్వ శాఖలు/ విభాగాలు అంగీకరించాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ అనంతర వ్యాధులపై అధ్యయనం
కేంద్ర ఆరోగ్య పరిశోధన శాఖ పరిధలో పని చేసే స్వయంప్రతిపత్తి కలిగిన సంస్థ 'ఇండియన్ కౌన్సిల్ ఆఫ్ మెడికల్ రీసెర్చ్ '.. కోవిడ్-19 యొక్క క్లినికల్ ట్రీట్మెంట్ మరియు ఫలితాలను సంగ్రహించడానికి దేశ వ్యాప్తంగా మొత్తం 20 ప్రాంతాలలో కోవిడ్ క్లినికల్ రిజిస్ట్రీని ఏర్పాటు చేసింది. ఈ సమాచారం ఆసుపత్రిలో చేరిన కోవిడ్ రోగులకు మాత్రమే పరిమితమైంది.
బృహద్ధమని మరియు ఊపిరితిత్తుల వాపు, మ్యూకోర్మైకోసిస్ మొదలైన వివిధ పరిస్థితులపై కోవిడ్ అనంతర అధ్యయనాలు జరుగుతున్నాయి. ఆరోగ్యం అనేది రాష్ట్ర పరిధిలోని విషయం అయినప్పటికీ.. వివిధ కోవిడ్ పరిస్థితులతో బాధపడుతున్న ప్రజల అవసరాలను తీర్చడానికి సంబంధిత ఆరోగ్య కేంద్రాలలో పోస్ట్ కోవిడ్ క్లినిక్లను ఏర్పాటు చేయాలని భారత ప్రభుత్వం రాష్ట్రాలకు సూచించింది. అలాగే, నిపుణుల సమూహాలు వివిధ పోస్ట్ కోవిడ్ పరిస్థితులు/సమస్యలపై మాడ్యూల్స్/ మార్గదర్శకాలపై కూడా పనిచేస్తున్నాయి. కేంద్ర సహాయ మంత్రి  డాక్టర్ భారతి ప్రవీణ్ పవార్ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో ఈ విషయం పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 175.63 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.68 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,75,63,31,180
|
|
అందుబాటులోని నిల్వలు
|
|
12,68,63,307
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 175.63 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 12.68 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
‘‘అజ్ఞాత సైనికుని సమాధి’’ వద్ద శ్రద్ధాంజలి ఘటించిన ప్రధాన మంత్రి
ప్రధాన మంత్రి శ్రీ నరేంద్ర మోదీ 2023 ఆగస్టు 25వ తేదీ నాడు ఏథెన్స్ లోని ‘‘అజ్ఞాత జవాను సమాధి’’ వద్ద శ్రద్ధాంజలి ని సమర్పించారు.
ప్రధాన మంత్రి ‘‘అజ్ఞాత జవాను సమాధి’’ వద్ద ఒక పూల దండ ను ఉంచారు. అటు తరువాత, సంప్రదాయబద్ధ సైనిక వందనాన్ని ఆయన పరిశీలించారు.
రైల్వే మంత్రిత్వ శాఖ
ఉత్తర ప్రదేశ్, మహారాష్ట్ర, ఢిల్లీ, మధ్యప్రదేశ్ రాష్ట్రాలకు మొత్తం 510 మెట్రిక్ టన్నుల ఆక్సిజన్ ను సరఫరా చేసిన - ఆక్సిజన్ ఎక్స్ప్రెస్ లు
హర్యానా మొదటి ఆక్సిజన్ ఎక్స్ప్రెస్ ను పొందడానికి, ఫరీదాబాద్ నుండి రూర్కెలాకు బయలుదేరనున్న - ఐదు ఖాళీ కంటైనర్లు
ఆక్సిజన్ ఎక్స్ప్రెస్ ద్వారా మొదటి మొదటి కన్సైన్మెంటును అందుకున్న - మధ్యప్రదేశ్
భారత రైల్వే దేశంలోని వివిధ ప్రాంతాలకు ద్రవ రూప వైద్య ఆక్సిజన్ ను అందించే ప్రయాణాన్ని కొనసాగిస్తోంది. ఇప్పటివరకు మొత్తం 510 మెట్రిక్ టన్నులకు పైగా లిక్విడ్ మెడికల్ ఆక్సిజన్  ను మహారాష్ట్ర, ఉత్తర ప్రదేశ్, మధ్యప్రదేశ్, ఢిల్లీ రాష్ట్రాలకు సరఫరా చేయడం జరిగింది.
ఆక్సిజన్ ఎక్స్ప్రెస్ కోసం, హర్యానా ప్రభుత్వం కూడా, రైల్వేలను అభ్యర్థించింది. రూర్కెలా లో ఆక్సిజన్ నింపడానికి గాను, ప్రస్తుతం, ఫరీదాబాద్ నుండి ట్యాంకర్ల ను పంపుతున్నారు. ప్రస్తుతానికి, హర్యానా కోసం ప్రత్యేకంగా, ఐదేసి ట్యాంకర్ల తో, రెండు ఆక్సిజన్ ఎక్స్ ప్రెస్ లు, నడపాలని యోచిస్తున్నారు.
ఈ రోజు తెల్లవారుజామున 64 మెట్రిక్ టన్నులకు పైగా ద్రవ వైద్య ఆక్సిజన్ తో, మధ్యప్రదేశ్ కు, మొదటి ఆక్సిజన్ ఎక్స్ప్రెస్ చేరుకుంది. జబల్పూర్ ; భోపాల్ ; సాగర్  వంటి మధ్యప్రదేశ్ లోని వివిధ నగరాల్లోని పలు ప్రదేశాలలో ఈ ట్యాంకర్లను అన్లోడ్ చేశారు.
లక్నో కోసం, ఎల్.ఎం.ఓ. నింపిన మూడు ట్యాంకర్లతో కూడిన నాల్గవ ఆక్సిజన్ ఎక్స్ ప్రెస్ రైలు, ఈ రోజు లక్నో చేరుకోనుంది. మరో ఖాళీ రేక్  లక్నో నుండి బొకారో కు వెళ్ళే దారిలో ఉంది. ఇది ఉత్తర ప్రదేశ్ కు రవాణా చేయడం కోసం ఆక్సిజన్ నింపడానికి మరో ఆక్సిజన్ ట్యాంకర్ ను తీసుకువస్తుంది. ఉత్తరప్రదేశ్ పౌరులకు నిరంతరాయంగా ఆక్సిజన్ అందుబాటులో ఉండే విధంగా, ఉత్తరప్రదేశ్ కు ఆక్సిజన్ ఎక్స్ప్రెస్ రవాణా కొనసాగుతోంది.
ఇంతవరకు, భారత రైల్వే, ఉత్తర ప్రదేశ్ కు 202 మెట్రిక్ టన్నులు; మహారాష్ట్రకు 174 మెట్రిక్ టన్నులు; ఢిల్లీ కి 70 మెట్రిక్ టన్నులు; మధ్య ప్రదేశ్ కు 64 మెట్రిక్ టన్నులు చొప్పున, ఎల్.ఎం.ఓ. ను పంపిణీ చేసింది.
ఆరోగ్య, కుటుంబ సంక్షేమ మంత్రిత్వ శాఖ
ఎయిమ్స్ న్యూఢిల్లీ ఈ - ఐసియు వీడియో కన్సల్టేషన్ కార్యక్రమం ప్రారంభం
ఇప్పటివరకు 11 రాష్ట్రాలకు చెందిన 43 పెద్ద ఆస్పత్రులకు ఈ కార్యక్రమం వర్తింపు
కోవిడ్ -19 మరణాలను తగ్గించే దిశగా కేంద్ర ప్రభుత్వ కృషిని బలోపేతం చేసేందుకు ఎయిమ్స్ న్యూఢిల్లీ, దేశవ్యాప్తంగా గల ఐసియు డాక్టర్లతో ఈ-ఐసియు పేరుతో 2020 జూలై 8న ఒక వీడియో కన్సల్టేషన్ కార్యక్రమాన్ని ప్రారంభించింది. దేశవ్యాప్తంగా గల కోవిడ్ చికిత్సా సదుపాయాలలో, కోవిడ్ -19 పేషెంట్లకు చికిత్స నందిస్తూ కోవిడ్ పై పోరాటంలో ముందున్న డాక్టర్లతో కేసుల నిర్వహణపై చర్చించడానికి ఇది ఉపయోగపడుతుంది. కోవిడ్ -19 పేషెంట్లకు చికిత్సనందిస్తున్న వారికి, ఐసియులో చికిత్సనందించే వైద్యులకు ఏవైనా సందేహాలు ఉంటే వారు ఈ -ఐసియు విధానంలో తమ ప్రశ్నలను అడిగి వాటికి సమాధానం తెలుసుకోవచ్చు. అలాగే వారు తమ అనుభవాలను , తెలుసుకున్న విజ్ఞానాన్ని ఎయిమ్స్లోని నిపుణులు, ఇతర ఫిజీషియన్లతో ఈ వీడియో ప్లాట్ ఫాం ద్వారా పంచుకోవచ్చు.
ఐసియు , ఆక్సిజన్ సదుపాయం , ఐసొలేషన్ సదుపాయం కల వెయ్యి పడకల ఆస్పత్రులలో అనుసరిస్తున్న మంచి పద్ధతులను బలోపేతం చేయడంతోపాటు , ఇతరుల అనుభవాలను తెలుసుకోవడం ద్వారా కోవిడ్ -19 మరణాలను తగ్గించడం ఈ చర్చల ముఖ్య ఉద్దేశం. ఇప్పటివరకూ ఇందుకు సంబంధించి 43 సంస్థలతో ముంబాయి , గోవా , ఢిల్లీ, గుజరాత్ , తెలంగాణా , అస్సాం, కర్ణాటక , బీహార్ , ఆంధ్రప్రదేశ్  , కేరళ  , తమిళనాడు  నాలుగు సెషన్లు నిర్వహించారు.
ఒక్కొక్క సెషన్ సుమారు ఒకటిన్నర నుంచి రెండు గంటల పాటు వీడియో కాన్ఫరెన్సు పద్దతిలో వీటిని నిర్వహించారు. కోవిడ్ -19 పేషెంట్ల చికిత్సకు సంబంధించిన అన్ని అంశాలను వీరు చర్చించారు. ఇన్వెస్టిగేషనల్ థెరపీలు అయిన రెమిడెసివిర్, కన్వల్సెంట్ ప్లాస్మా, టోసిలిజుమాబ్ వంటి వాటిని హేతుబద్ధంగా వాడాల్సిన అంశాన్ని ఈ సంప్రదింపుల సందర్భంగా ప్రముఖంగా ప్రస్తావించారు. కోవిడ్ పేషెంట్లకు చికిత్సను అందిస్తున్న బృందాలు ప్రస్తుత వ్యాధి సూచనలు, వీటిని విపరీతంగా వాడడం వల్ల వచ్చే అనర్ధాలు , అలాగే సామాజిక మాధ్యమాలలో విస్తృత ప్రచారం ఆధారంగా జరిగే ప్రిస్క్రిప్షన్లను పరిమితం చేయవలసిన అవసరం వంటి వాటి గురించీ చర్చించారు.
ప్రోనింగ్ను వాడడం, ఆక్సిజన్ ఎక్కువగా సరఫరా, వ్యాధి ముదిరిన కేసులలో వెంటిలేటర్ సెట్టింగ్లు వంటి వాటిని కూడా ఈ సందర్భంగా చర్చించారు. కోవిడ్ -19 నిర్ధారణలో వివిధ పరీక్షా వ్యూహాల విషయంలో పరస్పరం అభిప్రాయాలను కలబోసుకున్నారు.
తిరిగి పరీక్షలు నిర్వహించాల్సిన అవసరానికి సంబంధించి, వ్యాధిగ్రస్తులను చేర్చుకోవడం, వారిని ఆస్పత్రి నుంచి డిశ్చార్జి చేయడానికి ప్రమాణాలు, పేషెంట్ను ఆస్పత్రి నుంచి డిశ్చార్జి చేసినతర్వాత లక్షణాలు, తిరిగి పనిలోకి వెళ్లడం వంటి వాటిని ఈసందర్భంగా చర్చించారు.
మరొక ముఖ్యమైన అంశం, పేషెంట్లతో సమాచారాన్ని ఇచ్చిపుచ్చుకోవడం, ఆరోగ్య కార్యకర్తలకు పరీక్షలునిర్వహించడం, కొత్తగా ప్రారంభమయ్యే డయాబెటిస్, స్ట్రోక్, డయేరియా మయోకార్డియల్ ఇన్ఫార్క్షన్ వంటి అసాధారణ లక్షణాల గురించి కూడాఇందులో చర్చించారు. న్యూఢిల్లీ ఎయిమ్స్ కు చెందిన బృందం ప్రతి విజువల్ కాన్ఫరెన్సులోనూ ఒక గ్రూపు నుంచి మరో గ్రూప్కు విజ్ఙానాన్ని బదిలీ చేయడంలొ అనుసంధానకర్తగా వ్యవహరించింది. దీనికితోడు తమ స్వంత అనుభవాలు, ఈ అంశాలపై వచ్చిన విస్తృత సమాచారాన్ని ఆయా రంగాల ప్రత్యేక నిపుణులు సమీక్షించారు.
రానున్న వారాలలో ఈ-ఐసియు వీడియో ద్వారా సంప్రదించే కార్యక్రమం దేశవ్యాప్తంగా గల చిన్న ఆరోగ్య సదుపాయాలు అంటే 500 బెడ్లు అంత కంటె ఎక్కువ కలిగిన వాటితో నిర్వహిస్తారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 164.59 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.38 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,64,59,69,525
|
|
అందుబాటులోని నిల్వలు
|
|
12,38,35,511
164.59 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12.38 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.